ગુજરાત અને હિમાચલ પ્રદેશની વિધાનસભાની ચૂંટણીના પરિણામો જાહેર થયા પછી ભાજપને એક સાથે બેવડી ખુશી મળી છે. 2014 પછી ભારતભરના ચાર રાજ્યોને છોડીને બાકીના તમામ રાજ્યોમાં ભાજપની પોતાની સરકાર છે કાં તો પછી તેનું ત્યાં ગઠબંધન છે. નોંધનીય છે કે 2014ની ચૂંટણી વખતે કોંગ્રેસ પાસે 13 રાજ્યો હતા. અને ત્રણ વર્ષની અંદર જ મોદી મેજીક કહો કે કોંગ્રેસનું કુશાસન 19 રાજ્યોમાં વર્ષ 2017માં ભાજપની સરકાર બની છે. અને ખાલી ચાર રાજ્યો એટલે કે પંજાબ, કર્ણાટક, ત્રિપુરા અને મેધાલયમાં જ કોંગ્રેસ ટકી રહ્યું છે.